Digineuvoja Peräseinäjoen kirjastossa keskiviikkoisin klo 12-15 (ajanvarauksella!) Tarvitsetko apua tietokoneen, älypuhelimen tai tablettilaitteen käytössä? Seinäjoen kaupunginkirjaston digineuvoja Henri Vuorenmaa auttaa erilaisten laitteiden, ohjelmien ja verkkopalveluiden käytössä. Voit kysyä neuvoa sekä oman laitteesi peruskäyttöön liittyvissä pulmissa että muissa mieltä askarruttavissa tietoteknisissä kysymyksissä. Varaa aika Peräseinäjoen kirjaston asiakaspalvelusta puh. 06 4166540 tai Henriltä numerosta 040 559 9668.
Kaikki kutojat, tikkuajat, neulojat ja virkkaajat! Ny lähäretähänki porukalla yhtöösehen iltahan pikkuuseksi aijaksi praataamahan :) Tervetulua mukahan!
Ennakkoon: 5/12/17€ Ovelta, jos lippuja on jäljellä: 7/14/19€
BW Marja-Liisa Orgelsuite Foto Odd-Inge Larsen_1920px.jpg
Kuuden muusikon ja kuuden matkaharmoonin yhteisteos
Marja-Liisa Orgelsuite on kuuden pohjoismaisen muusikon ja kuuden matkaharmoonin yhteisteos, jonka kokoonkutsuja on norjalainen säveltäjä Mariann Torset. Konsertti toteutettiin alunperin tilausteoksena Kalottspel-kansanmusiikkifestivaalille ja ensiesitys Målselvissa Norjassa elokuussa 2018 sai yleisöltä lämpimän vastaanoton. Esityksessä Milla Viljamaa ja Leija Lautamaja Suomesta, Kristina Bergström ja Janne Strömstedt Ruotsista sekä Lena Jinnegren ja Mariann Torset Norjasta tutkivat mitä kuuden matkaharmoonin ja ennakkoluulottomien muusikoiden yhdistelmällä voi saada aikaan. Lopputulos on Marja-Liisa Orgelsuite ja sen ennenkuulumaton tilassa liikkuva äänimaisema. Muusikoiden lisäksi Marja-Liisa Orgelsuitea ovat olleet toteuttamassa tuottaja Terje Foshaug Folkemusikk Nordista, koreografi Sigurd Johan Heide sekä Kalottspel- kansanmusiikkifestivaali. Viime vuosien aikana esitys on kiertänyt aktiivisesti Norjassa, Ruotsissa ja Suomessa. Projektia ovat tukeneet Det norske komponistfond, Nordisk Kulturfond, Nordisk Kulturkontakt sekä Folkemusikk Nord/Troms fylkeskommune. Muusikot: Mariann Torset (NO) Lena Jinnegren (NO) Leija Lautamaja (FI) Milla Viljamaa (FI) Kristina Bergström (SE) Janne Strömstedt (SE) Sävellykset: Mariann Torse Koreografi: Sigurd Johan Heide Tuottaja: Terje Foshaug Konsertissa on istumakatsomo, ja teos toteutetaan täysin akustisesti ilman äänentoistoa. Konsertti järjestetään Selmu ry:n ja Taideyliopiston Seinäjoen yksikön yhteistuotantona.
Kadi Vija 3 debyyttialbumin "Freedom" juhlistuskonsertti
Kadi Vija 3 on uusi helsinkiläinen yhtye, jonka musiikissa kuuluu 50-60-luvun puhallintriojazz. Laulaja Kadi Vija toimii yhtyeessä ns. puhaltajana, joka käyttää ääntään instrumentaalisesti ja sanattomasti. Vijan sävellykset ovat lyhyehköjä melodioita, joiden ympärille on jätetty runsaasti tilaa improvisoida ja kommunikoida, ja se kuuluukin yhtyeen musiikissa vapautuneisuutena ja ilona. Yhtyeen muusikot ovat jazzin vankkoja ammattilaisia. Ilmiömäiseksikin laulajaksi luonnehdittu ja instrumentaalisesta äänenkäytöstä tunnettu Kadi Vija on kerännyt mainettaan mm. UMO Helsinki Jazz Orchestran solistivierailuista, yhteistyöstä pianisti Seppo Kantosen ja vibrafonisti Arttu Takalon kanssa, sekä omista yhtyeistä Kadi Vija Key Projectista ja Kadi Quartetista. Kontrabasisti Mikael Saastamoinen soittaa mm. Linda Fredrikssonin Juniperissa, Superpositionissa ja OKKO:ssa. Rumpali Ville Luukkonen soittaa mm. Annan Ingimaan bändissä, Aurora Hentusen Quintetissa ja luotsaa jo vuosia pyörinyt Manala Afterwork Jazz klubia Helsingissä.
10.8. jälkeen ja paikan päällä ilmoittautumiset ja maksut - Piirin kymppi (10 km): 30 eur/25 eur* - Piirin puolikas (puolimaraton): 40 eur/35 eur* - Seinämaraton: 50 eur/45 eur* *) juoksijakortti, SU:n jäsen, Piirin yhteistyökumppani
[{"name":"Kopio mallista ein.pdf","url":"https://dsre702v2imo2.cloudfront.net/event-images/hmph2me9pg3g4_Kopio mallista ein.pdf"}]
{"fi":"Ilmoittautuminen ja lisätiedot https://www.seinamaraton.fi/ ja https://kalevankierros.fi/lajit/pyoraily2/","sv":"","en":""}
Superviikonloppu: lauantaina KK 70 km pyöräily, sunnuntaina Seinämaraton , Piirin Puolikas ja Piirin kymppi - juoksutapahtumat
Seinäjoen hyväntuulisin juoksutapahtuma starttaa Piiriltä sunnuntaina 24.8 ja jatkuu kauniissa maisemissa Kyrkösjärven penkalla. Valitse sopiva matka; koko maraton, puolikas 21.09 km tai 10 km. Juoksun suorittaneet lähtevät paikalta mitalin kera, Pirjon Pakarin reikäleipä kainalossa ja itsensä voittaneina virallisten tulosten kera. Ilmoittautua voi myös paikan päällä. Sopivasti hulluulle pohojalaasille on mahdollisuus osallistua myös lauantain 70 km pyöräilyosuuteen, niin pääset osalliseksi oikein urheilun superviikonlopusta!
Seinämaraton, Piirin Puolikas ja Piirin Kymppi - juoksutapahtuma
{"fi":"Ei ennakkoilmoittautumista","sv":"","en":""}
Lakeuden henkinen seura järjestää meediotilaisuuden
Meediona Anneli ottaa yhteyttä henkimaailmaan ja välittää viestejä läheisiltä edesmenneiltä. Viestit ovat rakkaudellisia, lohduttavia ja voimaannuttavia. Tarkoituksena on todistaa, että henki ei kuole, ja henkimaailmaan lähteneet läheisemme ovat edelleen lähellämme. Anneli on toiminut meediona vuodesta 2016, jolloin hän valmistui Suomen Spiritualistisen Seuran mediaaliselta jatkokurssilta. Hän on opiskellut myös Englannissa ISF:n (International Spiritualist Federation)kursseilla ja osallistunut meediona yleisötilaisuuksiin sekä Englannissa että Suomessa. Teetarjoilu alkaa n.30 min ennen tilaisuutta eli klo 17-. Tulethan ajoissa paikalle, lämpimästi tervetuloa!
Kässäperjantaina Seinäjoen Taito Shopissa juhlitaan suomalaista käsityötaitoa.
Kässäperjantaina 5.9. Seinäjoen Taito Shopissa juhlitaan suomalaista käsityötaitoa. Päivän aikana vieraanamme on kaksi eri käsityöyrittäjää; Jujuliini klo 11-14 ja Hurmis klo 16-21. Jujuliini esittelee taidekäsityönään maalaamiaan tekstiileitä. Tutustu mm. ihastuttaviin pupuharsoihin! Hurmis Design on pieni korupaja Etelä-Pohjamaalta. Tutustu lumoaviin, käsityönä valmistettuihin korviksiin. Tervetuloa tapaamaan lähiseudun käsityöyrittäjiä! Päivässä luvassa myös tarjouksia sekä syksyn parhaita käsityövinkkejä. Palvelemme Kässäperjantaina poikkeuksellisesti klo 11-21, sillä kaupungilla vietetään Ilmiöiden yötä. Tutustu myös Seinäjoen kaupungin Ilmiöiden yö -tapahtumaan ja katso, mitä kaikkea muuta päivässä on tarjolla!
Taito Etelä-Pohjanmaa, Taito Shop Seinäjoki
Sarah Nakiiton ja Liisa-Irmelen Liwatan Still I Rise -näyttelyn avoimia avajaisia vietetään pe 5.9.2025 klo 18-22 näyttelytila Vintillä,
Näyttely kutsuu vierailijat pohtimaan identiteetin moninaisuutta ja yhteisten kertomusten tuomaa koossapitävää voimaa. Sarah Nakiiton ja Liisa-Irmelen Liwatan Still I Rise -näyttelyn on kuratoinut NO NIIN -lehden perustajat Elham Rahmati ja Vidha Saumya. Talossa järjestetään samaan aikaan Ilmiöiden yö -tapahtuma. Tapahtumaan on vapaa pääsy kaikille. Lämpimästi tervetuloa! Ohjelma Klo 18–18.30 Näyttelyavajaisten taiteilijahaastattelut Paikka: Hugo-sali (2. krs) Klo 19–21 Työpaja: Tähtikuvioprojektori Paikka: Pedatila Itikka (2. krs) Tuiki, tuiki, tähtönen! Työpajassa askarrellaan yksinkertainen tähtikuvioprojektori, jonka avulla voi heijastaa valitsemansa tähtikuvion pimeässä tilassa vaikkapa seinälle tai kattoon. Työpaja toimii nonstop-periaatteella, eli paikalle voit piipahtaa koska vain klo 19–21 välillä. Paikalla on taidehallin ohjaaja. Katso koko ohjelma: https://taideseinajoki.fi/ilmioidenyo/ Taidehallin taidenäyttelyiden avajaiset ovat aina kaikille avoimia, maksuttomia ja kaikenikäisille sopivia tapahtumia. Avajaisia järjestetään pääasiassa Kalevan Navetan tapahtumapäivien yhteydessä, jolloin talo on täynnä myös muuta monipuolista kulttuuriohjelmaa. Avajaisissa järjestetään taiteilijoiden ja kuraattoreiden haastatteluja, avoimia työpajoja ja opastuksia, joiden avulla uudesta näyttelystä saa enemmän irti. Saapuminen Kalevan Navettaan Osoite: Nyykoolinkatu 25, 60100 Seinäjoki. Rakennuksen pääovi sijaitsee Kalevan Navetan ja Itikanmäen asuintalojen välisen sisäpihan puolella. Kävellen ja pyörällä pääset Kalevan Navetalle Vaasantien kautta tai Pohjan valtatien ylittävää Lakeuden aamunkoi -siltaa pitkin. Kalevan Navetan ympärillä on noin 50 autopaikkaa asiakkaille. Ensimmäiset kaksi (2) tuntia on ilmaista automaatista saatavalla lipukkeella tai parkkisovelluksella, ja seuraavat tunnit maksavat 1 €/h. Lähin yleinen pysäköintialue sijaitsee Maakunnankadulla noin 700 metrin päässä rakennuksesta. Vilkkaina tapahtumapäivinä suosittelemme käyttämään henkilöauton sijasta muita saapumisvaihtoehtoja tai pysäköimään auton tarvittaessa Maakunnankadun parkkialueelle.
Seinäjoen taidehallin avoimet näyttelyavajaiset: Still I Rise
Hinta: 47 € Hinta sisältää laneilla neulottavan Venn-huivin tekemispaketinpaketin lankoineen ja ohjeineen, salaattilounaan ja kahvit sekä ohjelman.
Neulelanit Kalevan Navetan Hugo-salissa la 6.9. kl0 12-17
Neulelanit La 6.9. klo 12-17 Kalevan Navetan Hugo-salissa Suuren suosion saavuttaneet Neulelanit saadaan jälleen Kalevan Navettaan! Knit along with Taito E-P Neulelaneilla pääpainona on yhdessä neulominen, rento ja kiva tunnelma sekä leppoisaa, kevyttä ohjelmaa. Kalevan Navetassa toimiva Äärellä ravintola tarjoilee osallistujille päivällä kevyen salaattilounaan sekä iltapäivällä kahvit. Tapahtuman aikana on myös viinibaari avoinna, josta voit hankkia erilaisia virvokkeita. Kurkkaa täältä aiemmin järjestettyjen neulelanien tunnelmaa tai nappaa linkki Instagram julkaisuun: https://www.instagram.com/p/DATLlqJNhHo/ Mukana: Meiju Kallio, @meijuknits - käsityöohjeet The Knitting Barber - käsityömateriaalit ja tarvikkeet Silmunoidan pata - käsinvärjätyt langat Ohjelma: Klo 12.00 Tapahtuman avaus, Taito Etelä-Pohjanmaa Klo 12.15 Yhteisneulonnan aloitus Klo 12.30 Salaattilounas ja neulontaa Klo 13.30 Neulesuunnittelija Meiju Kallion luento: Miten saan neuleeseeni sopivan pääntien? (kesto n. 30-40 min) Klo 14.30 Kahvit Klo 15.30 Käsityöaiheinen tietovisa Klo 17.00 Tapahtuma päättyy Hinta: 47 € Hinta sisältää laneilla neulottavan Venn-huivin tekemispaketinpaketin lankoineen ja ohjeineen, salaattilounaan ja kahvit sekä ohjelman. Ota mukaasi: 3 mm pyöröpuikot ja neulomisen iloa! Suosittelemme nappaamaan joukkoon myös istuinpehmusteen.
Etelä-Pohjanmaalaista räppiä valtavalla kattauksella - tätä iltaa et halua missata!
Etelä-Pohjanmaan räpskenen suunnannäyttäjä ja veturi Häjyt julkaisee syksyllä odotetun esikoisalbuminsa ja juhlii levyjulkkareita Seinäjoen Rytmikorjaamolla perjantaina 12. syyskuuta! Häjyt on kolmesta eteläpohjalaisesta räppäristä (Kullervo, Pasanen, Huutis) sekä tuottaja Otsosta koostuva ryhmä, joka on noussut maakuntaräpin keulakuvaksi ennennäkemättömällä tavalla. Häjyjen musiikissa kuuluu pohjalaisen vaurauden lähteet: kova ja rehellinen työ, itsepäisyys ja lantaisten housunpunttien rahakas tuoksu. Syksyllä julkaistava debyyttialbumi paketoi yhteen vuoden aikana esitellyn nousukiidon: kappaleet kuten Hulluu ja Häjyy, Tukka Takana ja Häjyä antavat esimakua yhtyeen monipuolisesta saundista. Saundimaailma ammentaa niin West Coast -kuin myös stadionräpistä, mutta kaikki on käännetty lakeuksien kielelle. Häjyt ei matki jenkkiräppiä, vaan rakentaa omaa kuvastoa, jossa kotiseutu on tärkein. Yhtyeen aiemmat singlet ovat keränneet satojatuhansia kuunteluita Spotifyssa ja nousseet viraalilistoille omalaatuista markkinointiaan hyödyntäen. Häjyjen live-esiintymiset ovat täynnä paikallisylpeyttä ja energiaa! Heikää ry on Etelä-Pohjanmaan alueella toimiva aktiivinen ja monipuolinen yhdistys, jonka ensisijainen tavoite on edistää ja tukea alueellista rap-kulttuuria ja yhteisöä. Yhdistyksen päämääränä on toimia alueellisen rap-yhteisön äänitorvena ja edistää sen kasvua ja kehitystä. Heikää LIVE MEGASHOW tuo Rytmikorjaamon lavalle yhdistyksen jäsenistöstä koostuvan spektaakkelin, jossa esiintymään nousee: ADN, Aaltonen, Cordie, DJ Josio, Eevert, Haapasen Ossi, Huuko Ösjö, Jimi-Julian, PiDE, Ristusmäki, Senssi, VJ allu.mp4, V-Lane ja Östermyra! Luvassa on täyslaidallinen paikallista osaamista, yllätyksiä, yhteisbiisejä ja lavashow jollaista ei nähdä missään muualla. Keikka on yhteisön ja koko kollektiivin voimannäyttö ja todiste siitä, että Etelä-Pohjanmaan rap-skene elää, voi hyvin ja on valmiina nousemaan suuremman yleisön tietoon, tätä iltaa en ohittaisi. Heikää ny!